TuisWat doen ons?Diensgroepe
Ons roeping is alle sake rakende finansies, personeel, eiendom en administrasie … die skep van infrastruktuur sodat vaste personeel, diensgroepe en diensaksies hulle roeping kan uitleef sonder om hulle te bekommer oor die middele en infrastruktuur om daardie diens effektief te lewer.
Die gemeentebegroting is ons verantwoordelikheid. In Windhoek-Oos glo ons dat beskikbaarheid van fondse nie ons dienswerk (wat ons kan doen of nie kan doen nie) moet bepaal nie, maar dat ons dienswerk bepaal moet word deur dit waartoe ons glo die Here ons roep. Dit beteken dat die kerkraad eers – sonder om enige syfers in berekening te bring – by die Here probeer hoor wat die gemeente alles veronderstel is om te doen. Eers daarná word die begroting opgestel.
‘n Belangrike deel van ons roeping is die oorweging van hulpverleningsversoeke en die bestuur van die gemeente se hulpverleningsfonds.
Ons vergader normaalweg maandeliks.
Diensgroepleier vir Administrasie en Finansies
Sel: +264 81 128 2821
Of: Kontak die kerkkantoor by 061 234 885 vir meer besonderhede.
Ons fokus is mense in die ouderdomsgroep tot en met graad 4 én hulle ouers. Ons glo dat kinders (gesinne!) in die erediens hoort, in eredienste tuis kán voel en dat kinders (gesinne!) van eredienste en die feit dat hulle deel is van die kerk kán hou, dat kinders net soveel deel is van die gemeente as volwassenes, dat Hy kinders net soveel gebruik as volwassenes en hulle ook roep om sy liefde te lééf. Saaleredienste het ten doel om kinders in die ouderdomsgroep tot en met Graad 4 (saam met hulle ouers!) in te lei in die gemeentelike eredienste (in die kerkgebou) as ontmoeting met God.
Saaleredienste vind normaalweg een keer per maand in die kerksaal plaas, val saam met eredienste in die kerkgebou, en duur van 09:10-09:55.
Tel: 00264 61 – 234 885
Sel: +264 81 765 4563
Ons fokus is mense in die ouderdomsgroep Graad 8-11. Die klem val op die aanleer en inoefen van die basiese vaardighede van christenwees, om as mense van God te léwe (byvoorbeeld: Om met en oor God te praat en na Hom te luister, Bybeluitleg). Ons sien onsself as ‘n hulpdiens vir ouers.
Byeenkomste is normaalweg Sondae van 18:30-20:00 by die kerkgebou. Groepleiers (“actors”) vergader weekliks op Woensdae 17:30-18:30.
Ons fokus is mense in die ouderdomsgroep Graad 4-7. Die klem val op Bybelkennis en –vaardighede. Ouers – só glo ons – is primêr verantwoordelik vir die geloofsbegeleiding van hulle kinders. Ons sien onsself bloot as ‘n hulpdiens vir ouers.
Byeenkomste is normaalweg Sondae van 17:30-18:30 in die kerksaal.
Kontakpersoon vir Junior Acts
Tel: (061) 231 045
Diensgroep vir Katutura Ouetehuis
Ons wil graag God se liefde lééf deur – sover as wat dit vir ons moontlik is – ‘n bydrae te lewer tot die effektiewe funksionering van die Katutura Ouetehuis ten einde die inwoners se lewe (laaste jare op aarde) so vreugdevol en probleemloos as moontlik te laat verloop. Ons reël en organiseer dus die NG Kerk Windhoek-Oos se dienswerk en betrokkenheid by die tehuis.
Diensgroepleier vir Katutura Ouetehuis
Ons fokus is mense in die ouderdomsgroep Graad 1-3. Die klem val op Bybelkennis en –vaardighede. Ouers – só glo ons – is primêr verantwoordelik vir die geloofsbegeleiding van hulle kinders. Ons sien onsself bloot as ‘n hulpdiens vir ouers.
Byeenkomste is normaalweg Sondae van 10:10-10:45 in die kerkgebou.
Diensgroepleier Junior Katagese
Tel: +264 61 251 755
Of kontak die kerkkantoor by 061 234 885 vir meer besonderhede
In die lewe van die kerk oor die eeue is gasvryheid ‘n sleutelsaak en is dit deurentyd beskou as iets wat baie naby aan die hart van christenwees lê. Gasvryheid is almal van ons se roeping en almal van ons is veronderstel om dit as gewoonte in te oefen. Die diensgroep vir gasvryheid gaan die res van die gemeente hierin voor, gee op spesifieke, konkrete maniere gestalte aan gasvryheid, lei die res van die gemeente wat gasvryheid aanbetref en help só die res van ons in die uitlewing van hierdie roeping van die Here. Ons wil mense laat welkom voel in die gemeente, by byeenkomste en aktiwiteite van die gemeente … en wil seker maak dat diegene wat nie (meer) by eredienste en aktiwiteite kan inskakel nie, nie vergeet word nie.
Navrae: Jossie Koekemoer
Sel: +264 81 127 9160
God se liefde - en liefde vir God - deur musiek en sang! Ons is verantwoordelik vir alles rakende musiek en sang in die gemeente en lewer ‘n gratis konsultasiediens aan kerke in Namibië. Die life@christ.music bediening wat Jesus deur musiek, sang en pretaktwiteite bekendstel by hoofsaaklik laerskole in die stad, is ‘n belangrike deel van ons roeping. Wat eredienste en die gebruik van musiek en sang aanbetref, maak ons doelbewus ruimte vir verskeidenheid as gawe van God en kies ons vir ‘n “blended worship”-benadering, die gebruik van verskillende musiek en sangstyle saam.
Navrae: Christa Louw
00264 - 61 – 245 198 (Kantoor)
In Windhoek-Oos kuier ons graag saam. Een van die hoogtepunte van elke week is die gemeente se saamkuier ná eredienste. Ons groep onthaal graag by gemeente-geleenthede … veral deur die voorsiening van eet- en drinkgoed.
Diensgroepleier vir Onthaal
Sel: +264 81 624 8065